title: -modda. Javobgarlikni yengillashtiruvchi
text: 3) sud yoki ishni koʻrayotgan soliq organi tomonidan javobgarlikni yengillashtiruvchi deb
  topilishi mumkin boʻlgan boshqa holatlar.
  (2-q.)
  Soliqqa oid huquqbuzarlikning ilgari xuddi
  shunday huquqbuzarlik uchun
  javobgarlikka tortilgan shaxs tomonidan sodir etilganligi javobgarlikni ogʻirlashtiruvchi holat deb
  eʼtirof etiladi. Agar soliqqa oid huquqbuzarlikni sodir etganlik uchun oʻziga nisbatan javobgarlik
  choralari qoʻllanilgan shaxs bu choralar qoʻllanilgan kundan eʼtiboran bir yil ichida bunday
  huquqbuzarlikni qayta sodir etmagan boʻlsa, u javobgarlikka tortilmagan deb hisoblanadi.
  (3-q.)
  Soliqqa oid huquqbuzarlik uchun javobgarlikni
  yengillashtiruvchi yoki
  ogʻirlashtiruvchi holatlar sud yoki ishni koʻrayotgan soliq organi tomonidan belgilanadi va
  moliyaviy sanksiyalar qoʻllanilganda inobatga olinadi.
  217-modda. Javobgarlikka tortish muddatining oʻtishi
  (1-q.)
  Agar soliqqa oid huquqbuzarlik sodir etilgan kundan eʼtiboran
  yoki mazkur
  huquqbuzarlik sodir etilgan soliq davri tugaganidan keyingi kundan eʼtiboran va javobgarlikka
  tortish toʻgʻrisidagi qaror chiqarilgan paytga qadar besh yil (oʻtish muddati) oʻtgan boʻlsa, shaxs
  soliqqa oid huquqbuzarlik sodir etganlik uchun javobgarlikka tortilishi mumkin emas.
  (2-q.)
  Soliqqa oid huquqbuzarlik sodir etilgan kundan eʼtiboran muddatning oʻtishini
  hisoblab chiqarish barcha soliqqa oid huquqbuzarliklarga nisbatan qoʻllaniladi, ushbu Kodeksning
  223 va 224-moddalarida nazarda tutilgan soliqqa oid huquqbuzarliklar bundan mustasno.
  (3-q.)
  Muddatning oʻtishini tegishli soliq davri tugaganidan keyingi kundan eʼtiboran
  hisoblab chiqarish ushbu Kodeksning 223 va 224-moddalarida nazarda tutilgan soliqqa oid
  huquqbuzarliklarga nisbatan qoʻllaniladi.
  (4-q.)
  Agar soliqqa oid huquqbuzarlik uchun javobgarlikka
  tortilayotgan shaxs soliq
  tekshiruvini oʻtkazishga faol qarshilik koʻrsatgan boʻlsa va ushbu soliq tekshiruvini oʻtkazish
  hamda budjet tizimiga toʻlanishi lozim boʻlgan soliq summalarini soliq organlari tomonidan
  aniqlash uchun bartaraf etib boʻlmaydigan toʻsiqqa aylangan boʻlsa,
  javobgarlikka tortish
  muddatining oʻtishi toʻxtatiladi.
  (5-q.)
  Javobgarlikka tortish muddatining oʻtishi ushbu Kodeks 144-moddasining uchinchi
  qismida nazarda tutilgan dalolatnoma tuzilgan kundan eʼtiboran toʻxtatilgan deb hisoblanadi.
  Mazkur holatda javobgarlikka tortish muddatining oʻtishi sayyor soliq tekshiruvini oʻtkazishga
  toʻsqinlik qiluvchi holatlarning amal qilishi tugagan va muddat oʻtishini tiklash toʻgʻrisidagi qaror
  chiqarilgan kundan eʼtiboran qayta tiklanadi.